**ZMLUVA O POSKYTOVANÍ SLUŽBY**

**podpora a údržba SCADA**

uzavretá podľa ust. § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“) a ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „Zmluva”)

|  |  |
| --- | --- |
| **1. Objednávateľ** | **SPP – distribúcia, a. s.** |
| Sídlo | Mlynské nivy 44/b, 825 11 Bratislava |
| Zapísaná v | Obchodnom registri Okresného súdu Bratislava I, Oddiel: Sa, Vložka č.: 3481/B |
| IČO | 35 910 739 |
| IČ DPH | SK2021931109 |
| DIČ | 2021931109 |
| Bankové spojenie I. | Tatra banka, a.s. |
| Číslo účtu | 2627712668/1100 |
| SWIFT (BIC) | TATRSKBX |
| IBAN | SK64 1100 0000 0026 2771 2668 |
| Bankové spojenie II. | Všeobecná úverová banka, a.s. |
| Číslo účtu | 1119353/0200 |
| SWIFT (BIC) | SUBASKBX |
| IBAN | SK74 0200 0000 0000 0111 9353 |
| Zastúpená |  |
| (ďalej len „Objednávateľ“ alebo „SPP-D“) | |

|  |  |
| --- | --- |
| **2. Poskytovateľ** |  |
| Sídlo |  |
| Zapísaná v |  |
| IČO |  |
| IČ DPH |  |
| DIČ |  |
| Bankové spojenie |  |
| Číslo účtu |  |
| SWIFT (BIC) |  |
| IBAN |  |
| Zastúpená |  |
| (ďalej len „ Poskytovateľ“) | |

(ďalej spolu tiež „zmluvné strany” alebo osobitne „zmluvná strana”)

**Článok 1.**

**Úvodné ustanovenia**

* 1. Účelom, za ktorým Objednávateľ s Poskytovateľom uzatvára túto Zmluvu, je záujem Objednávateľa na včasnom a riadnom poskytovaní Služby v kvalite v zmysle požiadaviek Zmluvy.
  2. Poskytovateľ má na základe osobitnej Zmluvy o dielo ev. číslo ............................... uzavretej s Objednávateľom (ďalej len „Zmluvy o Dielo“) záväzok vykonať pre Objednávateľa dielo – Výmena SCADA systému - výmena Hardware, Software a aplikačného vybavenia SCADA (návrh, implementácia a spustenie do prevádzky) v rozsahu v zmysle Zmluvy o Dielo (ďalej len „Dielo“).
  3. Predmetom tejto Zmluvy je záväzok Poskytovateľa poskytovať k Dielu podporu a údržbu tak, aby bolo zabezpečené riadne a bezporuchové fungovanie SCADA, aby bola SCADA udržiavaná v prevádzkyschopnom a dobrom stave v najvyššom štandarde očakávateľnom na relevantnom trhu a v stave zodpovedajúcom platným bezpečnostným požiadavkám na úseku kybernetickej bezpečnosti, a aby boli vady SCADA odstraňované Poskytovateľom za podmienok podľa tejto Zmluvy riadne, rýchlo, ekonomicky hospodárne a efektívne.
  4. Táto Zmluva sa uzatvára ako výsledok procesu verejného obstarávania, postupom rokovacieho konania so zverejnením, vyhláseného Objednávateľom pod názvom Výmena systému SCADA a zverejneného vo Vestníku verejného obstarávania č. [●] zo dňa [●], značka [●] – [●] (ďalej aj „Verejné obstarávanie na predmet zákazky: Výmena systému SCADA“).
  5. Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.
  6. Poskytovateľ vyhlasuje, že:
     1. je oprávnený vykonávať všetky činnosti, na ktoré sa zaviazal v tejto Zmluve, resp. že výkon činností, na ktoré Poskytovateľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú,
     2. má dostatočné personálne a technické kapacity potrebné na riadne a včasné plnenie záväzkov vyplývajúcich z tejto Zmluvy,
     3. je spôsobilý poskytovať Službu, vrátane dodávania náhradných dielov Hardware, resp. iných častí SCADA minimálne po dobu 10 rokov od účinnosti tejto Zmluvy, pričom pre vylúčenie pochybností sa uvádza, že ustanovenie bodu 13.2 Zmluvy týmto nie je dotknuté,
     4. spĺňa všetky požiadavky kladené Právnymi predpismi na výkon činností podľa tejto Zmluvy. Poskytovateľ je povinný Objednávateľovi kedykoľvek počas trvania Zmluvy preukázať splnenie podmienok v zmysle Právnych predpisov.

Poskytovateľ je povinný Objednávateľovi kedykoľvek počas trvania Zmluvy preukázať, že spĺňa požiadavky a vyhlásenia v zmysle tejto Zmluvy. Ak Poskytovateľ nepreukáže, že spĺňa požiadavky a vyhlásenia v zmysle tejto Zmluvy a/alebo prestane spĺňať požiadavky a vyhlásenia v zmysle tejto Zmluvy považuje sa to za podstatné porušenie zmluvných povinností. Poskytovateľ je taktiež počas trvania Zmluvy povinný udržiavať v platnosti všetky dokumenty, licencie, certifikáty, doklady preukazujúce odbornú spôsobilosť a pod. a spĺňať požiadavky a vyhlásenia, ktorých platnosť a spĺňanie preukazoval v rámci Výberového konania.

**Definície**

* 1. Pojmy, písané veľkými začiatočnými písmenami, používané v Zmluve alebo dokumentácii, ktorá súvisí so Zmluvou, majú význam, ktorý je definovaný v Zmluve alebo inej dokumentácii ktorá súvisí so Zmluvou. V zmysle tejto Zmluvy:

**SCADA (SCADA systém)** znamená súbor Hardware,  Software a aplikačné vybavenie , ktoré tvoria ucelený systém pre monitoring a riadenie plynárenskej siete, ktoré boli dodané a implementované Poskytovateľom Objednávateľovi ako súčasť Diela na základe Zmluvy o Dielo.

**Software** znamenásoftvérové produkty a programové vybavenie tvoriace systém SCADA vyvinuté alebo dodané a implementované Poskytovateľom ako súčasť Diela na základe Zmluvy o Dielo, ktoré sú bližšie špecifikované v Prílohe č. 2 tejto Zmluvy, používané Objednávateľom ako oprávneným držiteľom licencií poskytnutých alebo dodaných v rámci Zmluvy o Dielo.

**Hardware** znamenáhardvérové produkty a zariadenia, tvoriace systém SCADA dodané a implementované Poskytovateľom ako súčasť Diela na základe Zmluvy o Dielo, ktorú sú bližšie špecifikované v Prílohe č. 2 tejto Zmluvy.

**Porucha (alebo vada)** znamená akákoľvek vada, chyba, nedostatok, porucha alebo akýkoľvek iný problém týkajúci sa SCADA resp. jej časti brániaci jej riadnemu a/alebo bezchybnému užívaniu a/alebo spôsobujúci jej čiastočnú alebo úplnú nefunkčnosť, a/alebo spôsobujúci čiastočné a/alebo úplné obmedzenie jej používania/prevádzky (vrátane právnych vád SCADA, resp. jej častí).

**Kritická vada** **(vada/Porucha kategórie A)** znamená, že SCADA nie je použiteľná vo svojich základných funkciách, alebo sa vyskytuje kritická funkčná vada (porucha) znemožňujúca činnosť SCADA. Tento stav môže ohroziť používanie SCADA, s prípadnou možnosťou spôsobenia škôd Objednávateľovi. Do tejto kategórie patria problémy, ktoré:

* Spôsobujú ohrozenie a zneistenie pracovníkov využívajúcich, spravujúcich a obsluhujúcich systém,
* Vedú ku kritickým stavom pri prevádzkovaní systému, akými sú abnormálne alebo opakujúce sa neprevádzkovateľné stavy,
* Spôsobujú problematické ovládanie systému, ako napr. častá nefunkčnosť kritických funkcií bez možností náhradného riešenia,
* Spôsobujú skutočné výkonové problémy,
* Spôsobujú stratu alebo poškodenie údajov,
* Vytvárajú zavádzajúce správy (hlásenia), ktoré vedú k zlým zásahom,
* Boli zistené pri testovaní bezpečnostných zraniteľností SCADA Objednávateľom.

**Nekritická vada** **(vada/Porucha kategórie B)** znamená, že funkčnosť SCADA je vo svojich funkciách znížená tak, že tento stav obmedzuje bežnú prevádzku Objednávateľa. Do tejto kategórie patria problémy, ktoré:

* Spôsobujú dočasnú nefunkčnosť systému,
* Majú charakter chýb a problémov ako u Kritických vád, ale existuje možnosť ako pracovať so systémom iným spôsobom alebo je k dispozícii náhradné riešenie,
* Nedostupnosť nekritických funkčností,
* Spôsobujú malé výkonové problémy.

**Nezávažná vada** **(vada/Porucha kategórie C)** znamená, že SCADA je použiteľné a prevádzkovateľné s minimálnymi obmedzeniami. Vada má zanedbateľný vplyv na jeho použiteľnosť a prevádzkyschopnosť. Ostatné drobné vady (poruchy), ktoré nespadajú do kategórie vád A a B. Do tejto kategórie patria problémy, ktoré:

* Je možné špeciálnym spôsobom obmedziť,
* Je možné pri prevádzkovaní systémov zabezpečiť prispôsobeným riešením bez straty funkčnosti,
* Nespôsobujú vadu funkčnosti systému, ale spôsobujú nekorektné zobrazovanie nekritických informácií,
* Produkujú prebytočné hlásenia,
* Spôsobujú pravopisné chyby v menu, helpoch, resp. titulkoch,
* Spôsobujú nedostatočnosť help systému,
* Sú spôsobené nepoužiteľnými hodnotami default parametrov

**Preberací protokol** znamená dokument potvrdzujúci odovzdanie a prevzatie Služby, ktorým môže byť v prípade Servisu servisný list, v prípade Profylaxie zápis o vykonaní preventívnej údržby, v prípade školenia prezenčná listina, a to v elektronickej alebo papierovej podobe.

**Služba** znamená súhrn činností Poskytovateľa vykonávaných na základe Zmluvy. Tam, kde nie je účelné odlišovať pojem Služba a Ďalšie služby, pojem Služba súhrnne označuje Službu a Ďalšie služby.

**Požiadavka na poskytnutie Služby** znamená požiadavku Objednávateľa, na základe ktorej je Poskytovateľ povinný poskytnúť (vykonať) Službu v zmysle tejto Zmluvy.

**Upgrade** znamená nové alebo zdokonalené funkcionality Software, zmena (povýšenie) Software na novšiu verziu.

**Update** znamená priebežná aktualizácia Software, vrátane vykonávania záplat a opráv, či už funkčných, alebo bezpečnostnýchvydaných alebo odporúčaných výrobcami alebo tvorcami Software.

**Človekodeň (MD)** - sa pre účely tejto zmluvy rozumie 8 (osem) človekohodín, strávených 1 (jedným) pracovníkom Poskytovateľa poskytovaním príslušného plnenia predmetu tejto Zmluvy.

**Response time (reakčný čas)** znamená čas reakcie Poskytovateľa na vadu od jej nahlásenia Objednávateľom.

**Fix time** znamená čas od doby nahlásenia vady Objednávateľom do doby jej odstránenia Poskytovateľom.

**VOP Objednávateľa** znamenajú Všeobecné obchodné podmienky na vykonanie Diela/Prác/Služby Objednávateľa, ktoré tvoria Prílohu č. 1 tejto Zmluvy.

**Požiadavka na uzavretie Iného zmluvného dojednania** znamená požiadavku Objednávateľa, na základe ktorej je Poskytovateľ povinný dohodnúť s Objednávateľom osobitné podmienky poskytovania Služby/Ďalších služieb, prípadne cenu za poskytnuté plnenie.

**Iné zmluvné dojednanie** znamená osobitnú zmluvu uzavretú v nadväznosti na túto Zmluvu na základe Požiadavky na uzavretie Iného zmluvného dojednania.

**Objednávka** znamená požiadavku Objednávateľa na vykonanie Ďalšej služby, ktorá je označená ako objednávka, a na základe ktorej je Poskytovateľ povinný poskytnúť Ďalšiu službu v zmysle tejto Zmluvy, t.j. službu nad rámec Služby poskytovanej priamo na základe tejto Zmluvy.

* 1. Nadpisy v Zmluve majú iba informatívny charakter a slúžia na lepšiu orientáciu v texte Zmluvy a nemajú vplyv na výklad jej ustanovení.

**Článok 2.**

**Predmet Zmluvy**

1. Predmetom tejto Zmluvy je záväzok Poskytovateľa vykonávať pre Objednávateľa činnosti v zmysle tejto Zmluvy (ďalej len „**Služba**“) a záväzok Objednávateľa vykonanú Službu prevziať a zaplatiť za Službu dohodnutú cenu.

**Služba**

1. Službou je vykonávanie najmä týchto činností, v rozsahu v zmysle tejto Zmluvy, inak v rozsahu potrebnom na zabezpečenie splnenia účelu tejto Zmluvy:
2. **Hotline** – konzultácie, technická podpora a pomoc pri riešení vzniknutých vád SCADA v súvislosti s používaním a správou SCADA (najmä poradenstvo/pomoc v otázkach, ktoré sa môžu vyskytovať pri používaní SCADA, ktoré nie je možné vyriešiť pomocou prevádzkovej dokumentácie), pri identifikácií, klasifikácií, lokalizácií vád a návrhy riešení a opatrení pre zaistenie priebehu prevádzky SCADA. Hotline bude poskytovaný vo forme telefonického a emailového poradenstva alebo formou pomoci/poradenstva vzdialeným prístupom.
3. **Servis –** Poskytovateľ sa zaväzuje **držať nepretržitú servisnú pohotovosť 7 dní v týždni 24 hodín denne bez obmedzenia** za účelom poskytovania **servisných zásahov** vykonávaných buď za fyzickej (osobnej) prítomnosti v Mieste plnenia alebo prostredníctvom vzdialeného prístupu, ktorých predmetom je riešenie a odstraňovanie Porúch nahlásených ako Požiadavka na poskytnutie Služby za účelom čo najskoršej obnovy riadnej funkčnosti SCADA zahŕňajúci najmä:
   * + 1. diagnostika Poruchy,
       2. oprava Poruchy,
       3. prevzatie Hardware, resp. iných častí SCADA, za účelom diagnostiky a/alebo odstránenia Poruchy, ak diagnostiku alebo odstránenie Poruchy nie je možné realizovať na Mieste plnenia a jeho vrátenie Objednávateľovi na Miesto plnenia, a to so súčasným poskytnutím funkčne a kapacitne adekvátneho náhradného zariadenia vrátane príslušenstva za Hardware, resp. inú časť SCADA, vo vzťahu ku ktorému je realizovaná oprava počas celej doby realizácie opravy mimo Miesta plnenia;
       4. bezodplatné poskytnutie náhradného zariadenia v porovnateľnej kvalite, s porovnateľným výkonom a príslušenstvom v prípade, že Poskytovateľ neodstráni Poruchu Hardware vo Fix time,
       5. dodanie a výmena náhradných dielov Hardware, resp. iných častí SCADA,
       6. udržiavanie dostupnosti náhradných dielov Hardware, resp. iných častí SCADA
4. **Update Software a súvisiace školenia** Objednávateľom určených osôb na obsluhu/údržbu SCADA, resp. jej časti, po jej Update.
5. **Profylaxia –** pravidelná profylaktická prehliadka SCADA spočívajúcu v preventívnej servisnej prehliadke a funkčnej skúšky najmä kontrola nastavení a funkcií Software a Hardware v súlade s prevádzkovým predpisom SCADA, aby sa parametre a kvalita SCADA udržali na úrovni definovanej v tejto Zmluve a v Zmluve o Dielo.
6. Poskytovateľ je povinný poskytovať Služby k SCADA, resp. jej časti za podmienok dohodnutých v tejto Zmluve, aj po Update/Upgrade, rozvoji a/alebo zmene SCADA, k akýmkoľvek iným plneniam realizovaným Poskytovateľom, najmä na základe tejto Zmluvy a/alebo Objednávky a/alebo Iného zmluvného dojednania.
7. Pre vylúčenie pochybností sa uvádza, že je výlučne na uvážení Objednávateľa, či požaduje poskytnutie Servisu na základe tejto Zmluvy alebo uplatní zodpovednosť za vady v zmysle inej zmluvy, najmä Zmluvy o Dielo, ktorej predmetom bola výmena SCADA, v prípade, ak je Poskytovateľ povinný plniť z tejto Zmluvy, a zároveň je Objednávateľ oprávnený uplatniť u Poskytovateľa zodpovednosť za vady v zmysle inej zmluvy, najmä Zmluvy o Dielo. Pre vylúčenie pochybností sa uvádza, že v prípade, ak Objednávateľ požaduje plnenie v zmysle tejto Zmluvy, najmä, nie však výlučne v kontexte lehôt plnenia vyplývajúcich z tejto Zmluvy, a zároveň ide o odstraňovanie takej Poruchy SCADA, ktoré by mal Objednávateľ právo uplatniť u Poskytovateľa ako zodpovednosť za vady, ktoré sa vyskytnú v záručnej dobe na Dielo, v zmysle inej zmluvy, najmä Zmluvy o Dielo, ktorej predmetom bola výmena SCADA, Poskytovateľovi nepatrí za výkon činností súvisiacich s riešením a odstraňovaním Poruchy (vrátane diagnostiky a opravy Poruchy, výmeny, dodania náhradných dielov) žiadna odplata (t.j. žiadna odplata za prácu a materiál/náhradné diely).
8. Poskytovateľ je povinný k náhradným dielom Hardware alebo iných častí SCADA odovzdať doklady, ktoré sa na príslušný náhradný diel vzťahujú, a ktoré sú potrebné na jeho prevzatie a užívanie v zmysle platných Právnych predpisov, technických noriem, obchodných zvyklostí a požiadaviek Zmluvy (najmä návod na obsluhu a údržbu v slovenskom prípadne českom jazyku a riadne vyplnený záručný list, alebo iné obdobné doklady pre použitie v Slovenskej republike a pod.).
9. Pre vylúčenie pochybností sa uvádza, že je výlučne na uvážení Objednávateľa, či počas záručnej doby na Dielo v zmysle Zmluvy o Dielo bude za účelom preventívnej prehliadky SCADA požadovať poskytnutie Profylaxie na základe tejto Zmluvy alebo bude požadovať preventívnu záručnú prehliadku SCADA v zmysle ustanovení Zmluvy o Dielo. Poskytovateľovi nepatrí za výkon činností súvisiacich s preventívnou záručnou prehliadkou Diela vykonanou v zmysle ustanovení Zmluvy o Dielo vrátane odstraňovania zistených vád Diela žiadna odplata (t.j. žiadna odplata za prácu a materiál/náhradné diely) a Poskytovateľ si nemôže poskytnutie Profylaxie voči Objednávateľovi nárokovať.
10. Poskytovateľ vyhotoví o každej vykonanej Profylaxii zápis o vykonaní profylaktickej prehliadky a o každom vykonanom Servise vyhotoví servisný list, pričom uvedie popis vykonaných činností, súpis vymieňaných dielov, mená a podpisy zodpovedných osôb, a prípadne ďalšie relevantné skutočnosti, o každom vykonanom školení vyhotoví prezenčnú listinu.
11. Pre vylúčenie pochybností sa uvádza, že akýkoľvek odkaz na deň alebo počet dní bez výslovného uvedenia, že ide o pracovný deň, znamená kalendárny deň alebo počet kalendárnych dní.

**Ďalšie služby**

1. Poskytovateľ sa zaväzuje poskytovať Objednávateľovi ďalšie služby na základe osobitnej Objednávky Objednávateľa (ďalej len „Ďalšie služby“) v lehote a termíne určenom v Objednávke alebo dohodnutom zmluvnými stranami, a záväzok Objednávateľa zaplatiť za Ďalšie služby cenu v zmysle akceptácie Cenového návrhu za podmienok tejto Zmluvy.
2. Ďalšou službou poskytovanou na základe osobitnej Objednávky je vykonávanie najmä týchto činností v rozsahu potrebnom na zabezpečenie splnenia účelu Objednávky:

* zmena/úpravy SCADA a jej aplikácií vrátane súvisiacich školení ;
* Upgrade vrátane súvisiacich školení,
* ďalší rozvoj/vývoj nových častí SCADA alebo k nej prislúchajúcim aplikáciám vrátane súvisiacich školení,

1. Poskytovanie Ďalších služieb môže byť aj predmetom Iného zmluvného dojednania.
2. O nových verziách Software je Poskytovateľ povinný Objednávateľa informovať písomne alebo elektronickou poštou najneskôr do 1 mesiaca po ich uvedení na trh.
3. Pre vylúčenie pochybností sa, vo vzťahu k Ďalším službám, uvádza, že k plneniu na základe tejto Zmluvy dôjde výlučne na základe uváženia Objednávateľa a Poskytovateľ si je vedomý, že Objednávateľ môže požadovať poskytnutie len minimálneho množstva Ďalších služieb, prípadne poskytnutie nepožadovať vôbec a Poskytovateľ si poskytnutie Ďalších služieb voči Objednávateľovi nemôže nárokovať.
4. Poskytovateľ je povinný k vykonávanej Službe a Ďalším službám (najmä Update, Upgrade, úprava a/alebo zmena SCADA) odovzdať doklady a Dokumentáciu najmä prevádzkovú, správcovskú dokumentáciu, inštalačnú príručku a konfiguračnú príručku, poskytnutie zdrojových kódov vyvinutých pre Objednávateľa spolu s dokumentáciou potrebnou na akúkoľvek úpravu, ktoré sa na vykonávanú Službu vzťahujú, a ktoré sú potrebné na jej prevzatie a užívanie v zmysle Právnych predpisov, obchodných zvyklostí a požiadaviek Zmluvy, a ktoré je Poskytovateľ povinný odovzdať v stave aktuálnom pri odovzdaní plnenia v zmysle tejto Zmluvy, na vyžiadanie Objednávateľa v stave aktuálnom v okamihu odovzdania na vyžiadanie Objednávateľa. Pokiaľ ide o systémové softvérové vybavenie (databázy, operačné systémy a kancelárske aplikácie) súvisiace s poskytovaním plnenia v zmysle tejto Zmluvy vytvárané subjektami rôznymi od osoby Poskytovateľa, zmluvné strany sa dohodli, že predmetom tejto Zmluvy je aj výber vhodného systémového softvérového vybavenia a poskytnutie licencií, resp. zabezpečenie poskytnutia licencií pre Objednávateľa ako oprávneného užívateľa, ako aj jeho riadne a bezpečné použitie v súlade s príslušnou dokumentáciou a v prípadoch, kedy je to potrebné aj jeho poskytnutie Objednávateľovi.
5. Súčasťou Služby a Ďalších služieb je aj vykonanie všetkých potrebných skúšok a/alebo technickej kontroly v zmysle Právnych predpisov, technických noriem, obchodných zvyklostí, požiadaviek Zmluvy a interných predpisov Objednávateľa, s ktorými bol Poskytovateľ preukázateľne oboznámený, ktoré musia byť vykonané pred odovzdaním Služby. Výsledok skúšok (napr. osvedčenie o preukázaní zhody technických vlastností výrobku, technická dokumentácia, karty bezpečnostných údajov, a pod.).

**Článok 3.**

**Poskytovanie Služby a Ďalších služieb**

**Služba**

1. Poskytovateľ sa zaväzuje začať poskytovať Službu dňom odovzdania Diela (výmena SCADA systému), ktoré Poskytovateľ zhotovuje pre Objednávateľa na základe Zmluvy o Dielo (t.j. dňom podpísania preberacieho protokolu o odovzdaní a prevzatí Diela Objednávateľom) a je povinný poskytovať Službu za podmienok stanovených Zmluvou v termínoch v zmysle Zmluvy.

1. Poskytovateľ sa zaväzuje poskytovať Služby podľa potreby Objednávateľa na základe Požiadavky na poskytnutie Služby nasledovne:

* **Hotline** sa zaväzuje poskytovať v pracovných dňoch v pondelok až piatok od 8.00 hod. do 17.00 hod. s tým, že Požiadavku na poskytnutie Služby predkladá Objednávateľ na telefónnom čísle: .......................................... alebo na e-mailovej adrese: ............................................. Poskytovateľ sa zaväzuje Požiadavku na poskytnutie Služby začať riešiť bezodkladne a poskytnúť riešenie, radu alebo pomoc najneskôr do 24 hodín od predloženia Požiadavky na poskytnutie Služby alebo v termíne podľa pokynu Objednávateľa na základe Požiadavky na poskytnutie Služby.
* **Servis** sa zaväzuje poskytovať nepretržite 7 dní v týždni 24 hodín denne vrátane štátom uznaných sviatkov a dní pracovného pokoja (servisná pohotovosť s pokrytím 24x7) s tým, že Poruchy začne riešiť a odstraňovať v nasledovných dobách od okamihu predloženia Požiadavky na poskytnutie Služby nasledovne:
* Ak ide o Poruchy kategórie A, je Poskytovateľ povinný začať proces definovania Poruchy (reakčná doba) bez zbytočného odkladu, najneskôr do 4 hodín a odstrániť Poruchu najneskôr do 48 hodín (fix time).
* Ak ide o Poruchy kategórie B, je Poskytovateľ povinný začať proces definovania Poruchy (reakčná doba) bez zbytočného odkladu, najneskôr do 24 hodín a odstrániť Poruchu najneskôr do 5 dní (fix time).
* Ak ide o Poruchy kategórie C, je Poskytovateľ povinný začať proces definovania Poruchy (reakčná doba) bez zbytočného odkladu, najneskôr do 48 hodín a odstrániť Poruchu najneskôr do 10 dní (fix time).

Na základe Objednávateľovej Požiadavky na poskytnutie Služby je Poskytovateľ povinný vykonať analýzu v rozsahu potrebnom pre identifikáciu Poruchy (diagnostika vady) a navrhnúť spôsob riešenia odstránenia Poruchy vrátane prácnosti a cenového návrhu odstránenia Poruchy (ďalej len „Návrh“). Poskytovateľ je povinný predložiť Návrh Objednávateľovi tak, aby neboli dotknuté lehoty na vykonanie Služby podľa tohto bodu Zmluvy. Objednávateľ sa k predloženému Návrhu vyjadrí a svoje vyjadrenie doručuje Poskytovateľovi elektronicky na adresu, z ktorej bol Návrh odoslaný. V prípade súhlasu Objednávateľa s predloženým Návrhom vo vyjadrení je Poskytovateľ oprávnený a povinný začať s odstraňovaním Poruchy. V prípade nesúhlasu Objednávateľa s predloženým Návrhom vo vyjadrení sa zmluvné strany dohodnú na konečnom obsahu a Cene Služby, pričom táto dohoda nemusí byť obsiahnutá na jednej listine; alebo je Objednávateľ oprávnený oznámiť Poskytovateľovi, že poskytnutie ostatných častí Služby nepožaduje, najmä nie však výlučne v prípade, že oprava je podľa posúdenia Objednávateľa ekonomicky neefektívna, pričom Poskytovateľ je následne po tomto oznámení Poskytovateľovi povinný uviesť zariadenie do pôvodného stavu, t.j. do stavu pred začatím poskytovania Služby. Návrh na riešenie ako aj jeho odsúhlasenie sa bude realizovať telefonicky a následne elektronickou formou.

* **Update** sa zaväzuje vykonávať priebežne, Poskytovateľ je povinný identifikovať potrebu vykonania aktualizácie a aktualizáciu vykonať bez zbytočného odkladu po vydaní alebo odporučení vykonania aktualizácie, záplat alebo opráv výrobcami alebo tvorcami Software. Poskytovateľ je povinný vykonať Update aj v termíne podľa pokynu Objednávateľa na základe Požiadavky na poskytnutie Služby. Poskytovateľ je povinný vykonať súvisiace školenia v pracovných dňoch v pondelok až piatok od 8.00 hod. do 17.00 hod bez zbytočného odkladu po vykonaní Update najneskôr v termíne podľa pokynu Objednávateľa na základe Požiadavky na poskytnutie Služby.
* **Profylaxiu** sa zaväzuje poskytovať minimálne jedenkrát za kalendárny rok v pracovných dňoch v pondelok až piatok od 8.00 hod. do 17.00 hod. a to v termíne podľa pokynu Objednávateľa na základe Požiadavky na poskytnutie Služby.

1. Objednávateľ je oprávnený stanoviť závažnosť Poruchy (jej kategóriu) s prihliadnutím na kritériá vymedzené pre jednotlivé typy vád v tejto Zmluve.
2. Požiadavku na poskytnutie Služby je pracovník Objednávateľa oprávnený predkladať:
   * 1. elektronicky na adrese .................................... a
     2. telefonicky na telefónnom čísle .................................... ,

pričom pre vylúčenie pochybností sa uvádza, že voľba spôsobu predloženia Požiadavky na poskytnutie Služby je na uvážení Objednávateľa. Poskytovateľ sa zaväzuje zabezpečiť nepretržitú funkčnosť týchto kontaktov.

1. Požiadavka na poskytnutie Služby obsahuje v závislosti od typu Služby najmä:
2. stručný popis Poruchy, pričom pre vylúčenie pochybností sa uvádza, že tento popis nemusí zodpovedať popisu osoby odborne zdatnej v oblasti poskytovanej Služby a postačuje popis bežného užívateľa, najmä v prípade Servisu;
3. požadovaný termín výkonu Služby na Mieste plnenia;
4. označenie konkrétneho Miesta plnenia;
5. údaje o kontaktnej osobe (pracovníkovi Objednávateľa), ktorá Požiadavku na poskytnutie Služby predkladá (meno, priezvisko, e-mail a telefónne číslo);
6. dátum a čas predloženia Požiadavky na poskytnutie Služby.
7. Doručenie Požiadavky na poskytnutie Služby je Poskytovateľ povinný potvrdiť:
8. elektronicky na adrese, z ktorej Požiadavka na poskytnutie Služby bola odoslaná a
9. ak Objednávateľ predložil Požiadavku na poskytnutie Služby telefonicky podľa bodu 3.4 písm. ii) Zmluvy, Poskytovateľ potvrdenie bez zbytočného odkladu doručuje aj elektronicky na adresu Osoby oprávnenej vo veciach technických Objednávateľa.

Pre vylúčenie pochybností sa uvádza, že nepotvrdenie doručenia Požiadavky na poskytnutie Služby zo strany Poskytovateľa nezakladá domnienku nepredloženia Požiadavky na poskytnutie Služby a Poskytovateľa nezbavuje zodpovednosti za porušenie povinností v zmysle tejto Zmluvy.

1. V prípade, ak hrozí, že Poskytovateľ nevykoná Službu včas, Poskytovateľ bude o tejto skutočnosti písomne informovať Objednávateľa bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň vykonania Služby.
2. Splnením oznamovacej povinnosti Poskytovateľa podľa predchádzajúceho bodu nie sú dotknuté ostatné nároky Objednávateľa vyplývajúce z porušenia záväzku Poskytovateľa vykonať Službu včas, predovšetkým nárok na zmluvnú pokutu a na náhradu škody.
3. V prípade, že Servis nie je možné uskutočniť v lehote podľa ustanovenia bodu 3.2 Zmluvy tak, aby bolo Porucha riadne odstránená, napríklad ak je potrebné zaslať Hardware (iný komponent SCADA) alebo jeho časť do servisného centra výrobcu, Poskytovateľ sa zaväzuje nainštalovať Objednávateľovi náhradné riešenie prevádzky Hardware (alebo iného komponentu SCADA) počas celej doby opravy.
4. Poskytovateľ je povinný vykonávať Službu tak, aby funkčnosť (dostupnosť) jednotlivých komponentov dodaného SCADA ako celku nebola nižšia ako 99,8 %.
5. Službu (najmä v časti Servis) bude Poskytovateľ vykonávať cez vzdialený prístup alebo osobne servisným zásahom kvalifikovaného pracovníka Poskytovateľa v Mieste plnenia. Poskytovateľ je povinný zabezpečiť vyslanie kvalifikovaného pracovníka do Miesta plnenia tak, aby kvalifikovaný pracovník Poskytovateľa spôsobilý komunikovať v slovenskom alebo českom jazyku s potrebným vybavením dorazil na Miesto plnenia bezodkladne, najneskôr do 24 hodín od predloženia Požiadavky na poskytnutie Služby alebo od dania Pokynu Objednávateľa, a to najmä v prípadoch, ak je na základe definovania vady nevyhnutný zásah kvalifikovaného pracovníka Poskytovateľa v Mieste plnenia alebo ak potreba zásahu kvalifikovaného pracovníka Poskytovateľa v Mieste plnenia vyplýva z Požiadavky na poskytnutie Služby alebo z Pokynu Objednávateľa, pričom týmto ustanovením nie sú dotknuté lehoty poskytovania Služby najmä reakčná doba a doba opravy (fix time).

**Miesto plnenia**

1. Miesto plnenia znamená priestory Objednávateľa, ktorými sú dátové centrá v Bratislave, v ktorých je prevádzkovaná SCADA (hlavný a záložný systém), dispečingy (dispečerské pracovné stanice) umiestnené v Košiciach a v  Bratislave, administrátorské pracovné stanice umiestnené v Bratislave, kde sa poskytuje Služba, ak si to charakter konkrétnych činností potrebných pre poskytnutie Služby vyžaduje, alebo ak poskytnutie Služby v Mieste plnenia požaduje Objednávateľ alebo ak poskytnutie Služby nie je možné vzdialeným prístupom. Konkrétne Miesto plnenia vyplýva z Požiadavky na poskytnutie Služby.
2. Ak Službu nie je možné poskytnúť na Mieste plnenia, prevezme Poskytovateľ Hardware alebo jeho časť, resp. inú časť SCADA, za účelom poskytnutia Služby, o čom spíšu zmluvné strany písomný záznam.
3. Po prevzatí Hardware alebo jeho časti, resp. inej časti SCADA, Poskytovateľom, ak Službu nie je možné poskytnúť na Mieste plnenia, určí a zabezpečí miesto plnenia Poskytovateľ. V prípade, že Poskytovateľ prevezme Hardware alebo jeho časť, resp. inú časť SCADA za účelom poskytnutia Služby, je povinný tento vrátiť na Miesto plnenia.
4. Objednávateľ umožní Poskytovateľovi vstup na Miesto plnenia za účelom poskytnutia Služby a/alebo odstránenia vád Služby, ak je to potrebné.

**Prevzatie Služby vykonávanej na základe Požiadavky na poskytnutie Služby**

1. Oprávnená osoba Objednávateľa vo veciach technických potvrdí vykonanie Služby podpisom Preberacieho protokolu, ktorý bude obsahovať stručný popis poskytnutej Služby, čitateľné mená a podpisy zástupcov oboch zmluvných strán, dátum vykonania Služby, identifikáciu náhradných dielov a iné náležitosti, ktoré popisujú poskytnutú Službu. Potvrdenie vykonania Služby je možné zrealizovať aj potvrdením Preberacieho protokolu v elektronickej forme, ktorý bude obsahovať stručný popis poskytnutej Služby, mená zástupcov oboch zmluvných strán, ktorí Preberací protokol potvrdzujú, dátum vykonania Služby a iné náležitosti, ktoré popisujú poskytnutú Službu. V prípade, že Služba bola vykonaná vadne, je Objednávateľ oprávnený odmietnuť prevzatie Služby, resp. odmietnuť potvrdiť vykonanie Služby. O odmietnutí prevzatia Služby, resp. potvrdenia vykonania Služby s popisom vád, ktoré boli dôvodom na odmietnutie prevzatia Služby spíšu zmluvné strany písomný záznam.
2. V prípade, že Objednávateľ prevezme Službu s vadami (prevzatie Služby s výhradou, najmä vtedy, ak ide o drobné vady a nedorobky, ktoré neznižujú hodnotu alebo spôsobilosť Služby na použitie), budú vady popísané v Preberacom protokole s určením termínu na odstránenie vád. O odstránení vád uvedených v Preberacom protokole vydá Objednávateľ písomné vyhlásenie (vyhlási zrušenie výhrady).

**Ďalšie služby**

1. Poskytovateľ sa zaväzuje vykonávať Ďalšie služby na základe Čiastkových zmlúv, ktoré budú mať formu potvrdenej Objednávky (požiadavky na vykonanie Ďalšej služby) a následne schváleného Cenového návrhu v zmysle podmienok špecifikovaných v  tomto článku Zmluvy.
2. Objednávku, ktorej predmetom sú Ďalšie služby v zmysle tejto Zmluvy (Ďalšou službou môže byť aj zhotovenie diela), predkladá Oprávnená osoba Objednávateľa vo veciach technických elektronickou formou na e-mailovú adresu: .......................................... (ďalej len „E-mail Poskytovateľa“), pričom jej obsahom je najmä:
3. stručný popis požadovanej Ďalšej služby, prípadné ďalšie doplňujúce informácie,
4. požadovaný termín vykonania Ďalšej služby;
5. Miesto plnenia Ďalšej služby;
6. kontaktnú osobu Objednávateľa v mieste poskytnutia Ďalších služieb, ktorá je oprávnená udeľovať Poskytovateľovi pokyny v súvislosti s plnením predmetu Zmluvy, ak je rôzna od Oprávnených osôb Objednávateľa vo veciach technických s uvedením kontaktných údajov tejto osoby (spravidla telefónneho čísla).
7. dátum a čas predloženia požiadavky na vykonanie Ďalšej služby.
8. Doručenie Objednávky je Poskytovateľ povinný potvrdiť bez zbytočného odkladu, najneskôr však do troch (3) pracovných dní odo dňa jej doručenia, a to elektronicky na e-mailovú adresu, z ktorej mu bola doručená, súčasne s potvrdením doručenia Objednávky podľa predchádzajúcej vety, ak je to s ohľadom na prevádzkové možnosti Poskytovateľa a rozsah Objednávky možné, inak v primeranej lehote, ktorú v lehote piatich (5) pracovných dní oznámi Objednávateľovi, je Poskytovateľ povinný vypracovať a doručiť Objednávateľovi detailný cenový návrh za plnenia požadované Objednávateľom v Objednávke zohľadňujúci hodinové sadzby a jednotkové ceny, ak boli dohodnuté v rámci tejto Zmluvy a časový rozsah požadovanej Ďalšej služby v hodinách (ďalej len „Cenový návrh“). Porušenie povinnosti Poskytovateľa podľa predchádzajúcej vety sa považuje za podstatné porušenie zmluvných povinností.
9. Cenový návrh týkajúci sa Objednávky na zmenu a/alebo úpravu SCADA bude obsahovať najmä nasledovné informácie:

* či navrhovanú zmenu a/alebo úpravu SCADA považuje za realizovateľnú,
* popis navrhovaného riešenia,
* odhad časových a personálnych kapacít a navrhovaných nákladov Poskytovateľa,
* predpokladané dopady na Software, Hardware a informačné systémy tretích strán, s ktorými SCADA komunikuje a potrebné úpravy na strane dotknutých systémov,
* navrhovaný spôsob a podmienky akceptácie riešenia,
* varianty zmeny a/alebo úpravy SCADA, pokiaľ také variantné riešenie existuje a je relevantné,
* definovanie požadovanej súčinnosti Objednávateľa,
* termín dodania/realizácie zmeny a/alebo úpravy SCADA.

1. Objednávateľ poskytne Poskytovateľovi pri vypracovávaní Cenového návrhu nevyhnutnú súčinnosť a Poskytovateľ sa zaväzuje zohľadniť pripomienky Objednávateľa pri vypracovávaní Cenového návrhu.
2. Objednávateľ sa k predloženému Cenovému návrhu vyjadrí do 7 pracovných dní odo dňa jeho doručenia od Poskytovateľa, pričom svoje vyjadrenie k Cenovému návrhu doručuje Poskytovateľovi elektronicky na E-mail Poskytovateľa.
3. Objednávateľ je oprávnený, nie však povinný akceptovať Cenový návrh. Len v prípade následného súhlasu (akceptovania) Objednávateľa s predloženým Cenovým návrhom je Poskytovateľ oprávnený a povinný začať s vykonávaním Ďalšej služby na Objednávku (alebo s vykonávaním Diela, ktorého vytvorenie a dodanie bolo predmetom Cenového návrhu a Objednávky).
4. V prípade nesúhlasu Objednávateľa s predloženým Cenovým návrhom:
5. sa zmluvné strany dohodnú na konečnom obsahu Ďalšej služby a cene Ďalšej služby, pričom táto dohoda nemusí byť obsiahnutá na jednej listine; alebo
6. je Objednávateľ oprávnený oznámiť Poskytovateľovi, že vykonanie Ďalšej služby v zmysle doručenej Objednávky (požiadavky na poskytnutie Ďalšej služby) nepožaduje.
7. Pre vylúčenie pochybností sa uvádza, že Čiastková zmluva v zmysle bodu 3.18 tejto Zmluvy sa považuje za uzavretú až v prípade potvrdenia – akceptácie Objednávky (požiadavky na poskytnutie Ďalšej služby) Poskytovateľom a následnom súhlase Objednávateľa s Cenovým návrhom alebo následnom odsúhlasení ceny za vykonanie Ďalšej služby zmluvnými stranami v zmysle bodu 3.25 i. tejto Zmluvy.
8. Miesto plnenia Ďalšej služby znamená priestory Objednávateľa, ktorými sú dátové centrá v Bratislave, v ktorých je prevádzkovaná SCADA (hlavný a záložný systém), dispečingy (dispečerské pracovné stanice) umiestnené v Košiciach a v  Bratislave, administrátorské pracovné stanice umiestnené v  Bratislave, kde sa poskytuje Ďalšia služba, ak si to charakter konkrétnych činností potrebných pre poskytnutie Ďalšej služby vyžaduje, alebo ak poskytnutie Ďalšej služby v Mieste plnenia požaduje Objednávateľ alebo ak poskytnutie Ďalšej služby nie je možné vzdialeným prístupom. Konkrétne Miesto plnenia vyplýva z Objednávky.
9. Poskytovateľ je povinný poskytnúť Ďalšie služby do 5 pracovných dní od dňa akceptovania príslušného Cenového návrhu Objednávateľom alebo odo dňa uzavretia dohody o cene za vykonanie Ďalších služieb, ak z Čiastkovej zmluvy nevyplýva iná lehota, ktorá môže byť dlhšia alebo kratšia ako lehota 5 pracovných dní.
10. V prípade, ak hrozí, že Poskytovateľ nevykoná Ďalšie služby včas, Poskytovateľ bude o tejto skutočnosti písomne informovať Objednávateľa bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň vykonania Ďalších služieb.
11. Splnením oznamovacej povinnosti Poskytovateľa podľa predchádzajúceho bodu nie sú dotknuté ostatné nároky Objednávateľa vyplývajúce z porušenia záväzku Poskytovateľa vykonať Ďalšie služby včas, predovšetkým nárok na zmluvnú pokutu a na náhradu škody.
12. Niektoré Ďalšie služby môžu byť predmetom Iného zmluvného dojednania. Zmluvné strany upravia konkrétny predmet plnenia a práva a povinnosti zmluvných strán v osobitnej písomnej zmluve uzavretej podľa tejto Zmluvy na základe písomnej výzvy Objednávateľa na uzavretie osobitnej písomnej zmluvy, ktorou sa medzi zmluvnými stranami začnú rokovania o jej uzavretí. Poskytovateľ je povinný takúto osobitnú písomnú zmluvu s Objednávateľom uzavrieť, pokiaľ požiadavka Objednávateľa na obsah takejto zmluvy neodporuje predpokladom zmluvných strán v zmysle tejto Zmluvy. Obsah práv a povinností vo vzťahu k následnej technickej podpore a údržbe k dielam, ktoré budú predmetom Iného zmluvného dojednania môže byť vymedzený Iným zmluvných dojednaním, v takomto prípade majú ustanovenia Iného zmluvného dojednania prednosť pred úpravou podľa tejto Zmluvy alebo sa na ich úpravu primerane použijú ustanovenia tejto Zmluvy.

**Prevzatie Ďalších služieb**

1. Ďalšie služby (Ďalšou službou môže byť aj vykonanie diela) najmä zmena a/alebo úprava SCADA musia byť predmetom akceptačného konania. Akceptačné konanie je proces overenia funkčnosti zmien a/alebo úprav SCADA, ktoré boli predmetom Ďalších služieb. Po ukončení overovania funkčnosti SCADA, vystaví Objednávateľ akceptačný protokol. Pre vylúčenie pochybností sa uvádza, že akceptačný protokol nie je zároveň Preberacím protokolom (na jeho základe nemôže dôjsť k odovzdaniu a prevzatiu Ďalších služieb) a slúži ako podklad pre podpis Preberacieho protokolu preukazujúci priebeh akceptačných testov.
2. Akceptačné testy budú vykonané podľa špecifikácie schválenej Oprávnenými osobami vo veciach technických zmluvných strán s tým, že:

1. Ak sa pri akceptačnom teste vyskytnú vady, ktoré budú znemožňovať užívanie zmien a/alebo úprav SCADA, alebo jeho častí, alebo budú obmedzovať jeho základné používanie (vada kategórie A alebo B), 3 dni po odstránení týchto vád sa vykoná opakovaný test akceptácie.
2. Ak sa pri akceptačnom teste nevyskytnú vady, alebo sa vyskytnú vady iné ako vady kategórie A alebo B, realizácia zmien a/alebo úprav SCADA sa bude považovať za vykonanú a za pripravenú na odovzdanie Objednávateľovi. Osoby poverené za obe zmluvné strany podpíšu akceptačný protokol s tým, že SCADA môže byť spustená do prevádzky a podpíšu Preberací protokol (prevzatie Ďalšej služby s výhradou).
3. Podmienkou akceptácie pri prevzatí zmien a/alebo úprav SCADA do prevádzky bude aj odovzdanie aktualizovanej Dokumentácie podľa požiadaviek Objednávateľa a vykonanie školení určených pracovníkov Objednávateľa na údržbu a správu SCADA po jej zmene a/alebo úprave.
4. Zmluvné strany sa dohodli, že v prípade neúspešného výsledku akceptačných testov, v dôsledku čoho zmena a/alebo úprava SCADA ako celok nemôže byť akceptovaná a prevzatá Objednávateľom (vada kategórie A), je Objednávateľ oprávnený po opakovanom neúspešnom výsledku akceptačných testov odstúpiť od Čiastkovej zmluvy ako dôsledok podstatného porušenia zmluvných povinností a vrátiť Poskytovateľovi všetky poskytnuté plnenia predmetu Čiastkovej zmluvy bez nároku na úhradu Ceny Ďalšej služby, resp. jej časti.
5. Objednávateľ je oprávnený stanoviť závažnosť vady s prihliadnutím na kritéria vymedzené pre jednotlivé typy vád v tejto Zmluve.
6. Odovzdanie a prevzatie Ďalších služieb potvrdí Oprávnená osoba vo veciach technických Objednávateľa v Preberacom protokole, ktorý podpíšu obe zmluvné strany, a ktorý bude obsahovať stručný popis Ďalších služieb, čitateľné mená a podpisy podpisujúcich osôb a dátum prevzatia Ďalších služieb. V prípade, že majú Ďalšie služby pri preberaní zjavné vady, alebo Dokumentácia alebo doklady, ktoré majú byť s Ďalšími službami dodané nie sú kompletné, je Objednávateľ oprávnený odmietnuť prevzatie Ďalších služieb. O odmietnutí prevzatia ďalších služieb s popisom vád, ktoré boli dôvodom na odmietnutie ich prevzatia sa spíše písomný záznam. V prípade, že Objednávateľ prevezme Ďalšie služby s vadami (prevzatie Diela s výhradou, najmä ak ide o vady kategórie C alebo o drobné vady a nedorobky, ktoré neznižujú hodnotu alebo spôsobilosť Ďalšej služby na použitie), budú vady popísané v Preberacom protokole s určením termínu na odstránenie vád. O odstránení vád uvedených v Preberacom protokole vydá Objednávateľ vyhlásenie (vyhlási zrušenie výhrady).

**Článok 4.**

**Cena a platobné podmienky**

1. Zmluvné strany sa dohodli, že Cena Služby dohodnutá v súlade s Právnymi predpismi je bez DPH a je uvedená v Prílohe č. 2 Zmluvy a bude určená nasledovne:
2. cena za časť Služby Profylaxia je dohodnutá ako paušálna cena za riadne poskytnutie tejto časti Služby v súvislosti so SCADA bez ohľadu na čas a trvanie konkrétneho poskytovania Služby a počet využitých pracovníkov Poskytovateľa pri výkone časti Služby Profylaxia, pričom táto cena zahŕňa aj cenu materiálu a náhradných dielov nevyhnutných na riadne vykonanie Profylaxie ako aj akékoľvek dopravné náklady Poskytovateľa, faktúru na úhradu ceny za túto časť Služby vystavuje Poskytovateľ ročne vždy po potvrdení Preberacieho protokolu Objednávateľom,
3. cena za časť Služby Hotline, Update (vrátane súvisiacich školení) a Servis - držanie servisnej pohotovosti (24/7) je dohodnutá ako paušálna cena za riadne poskytnutie tejto časti Služby bez ohľadu na čas a trvanie konkrétneho poskytovania tejto časti Služby a počet pri nej využitých pracovníkov Poskytovateľa, pričom táto cena zahŕňa aj cenu materiálu a/alebo náhradných dielov nevyhnutných pre riadne vykonanie tejto časti Služby ako aj akékoľvek dopravné náklady Poskytovateľa, faktúru na úhradu ceny za túto časť Služby vystavuje Poskytovateľ štvrťročne po uplynutí príslušného kalendárneho štvrťroka po potvrdení Preberacieho protokolu Objednávateľom,
4. cena za časť Služby Servis – servisné zásahy za účelom riešenia a odstraňovania Porúch nahlásených ako Požiadavka na poskytnutie Služby Objednávateľom (najmä diagnostika, oprava, výmena náhradných dielov, iné činnosti nevyhnutné na riadne odstránenie Porúch) je dohodnutá za riadne poskytnutie tejto časti Služby v súvislosti s Poruchou SCADA na základe nahlásenia Poruchy Objednávateľom, a to ako cena za reálny čas trvania servisného zásahu na Mieste plnenia alebo vzdialeným prístupom Poskytovateľa kvalifikovanými pracovníkmi a bude určená ako súčin sadzby práce za 1 MD v zmysle Prílohy č. 2 tejto Zmluvy a reálneho času trvania servisného zásahu, pričom táto cena zahŕňa už aj cenu materiálu a náhradných dielov nevyhnutných na poskytnutie Služby v tejto časti (v rámci servisného zásahu) ako aj súvisiace dopravné náklady Poskytovateľa, faktúru na úhradu ceny za túto časť Služby vystavuje Poskytovateľ po potvrdení Preberacieho protokolu Objednávateľom. Pre vylúčenie pochybností sa uvádza, že servisný zásah na Mieste plnenie sa začína momentom, kedy Poskytovateľ s potrebným vybavením a personálnymi kapacitami dorazí na Miesto plnenia Služby (t.j. presun na Miesto plnenia sa nezapočítava do času trvania servisného zásahu).
5. Zmluvné strany sa dohodli, že Cena Ďalších služieb bude účtovaná vo výške dohodnutej v Čiastkovej zmluve na poskytnutie Ďalších služieb, t.j. vo výške Objednávateľom odsúhlaseného Cenového návrhu, alebo vo výške ceny dohodnutej v zmysle bodu 3.25 i. tejto Zmluvy (ďalej „Cena Ďalších služieb“), a to po potvrdení Preberacieho protokolu Objednávateľom.
6. Ku každej faktúre musí byť priložená kópia Objednávateľom potvrdeného Preberacieho protokolu.
7. Cena Služby, resp. jej časti je/sú maximálne a je/sú v nej/nich zahrnuté všetky náklady Poskytovateľa spojené s vykonávaním Služby, ako náklady na obstaranie, pracovnú silu, technické vybavenie, materiál a náhradné diely, náklady vecí použitých na vykonanie Služby v mieste plnenia, dopravu, prepravné náklady (vrátane kuriérskej prepravy) prípadné dane, clá, správne a iné poplatky vyberané akýmkoľvek orgánom štátnej správy.
8. Pre vylúčenie pochybností sa uvádza, že odplata za výkon všetkých činností podľa tejto Zmluvy je súčasťou Ceny Služby.
9. Lehota splatnosti faktúr vystavených Poskytovateľom je 60 dní od ich doručenia Objednávateľovi, a to bezhotovostným bankovým prevodom v mene, ktorá je dohodnutá pre Cenu Diela na účet Poskytovateľa uvedený na faktúre. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa v prospech účtu Poskytovateľa. Zmluvné strany sa dohodli, že pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, je posledným dňom lehoty splnenia peňažného záväzku najbližší nasledujúci pracovný deň a druhá zmluvná strana bude tento deň akceptovať ako deň včasného splnenia peňažného záväzku.
10. Zmluvné strany sa dohodli, že najmenšou jednotkou, ktorá bude tvoriť základ pre výpočet Ceny Služby (v časti Servis – servisné zásahy) podľa tejto Zmluvy bude 0,5 MD.
11. Okrem náležitostí v zmysle Právnych predpisov musí faktúra obsahovať náležitosti v zmysle Prílohy č. 1 Zmluvy (VOP Objednávateľa).
12. Práva a povinnosti zmluvných strán týkajúce sa daňových povinností sú upravené v Prílohe č. 1 Zmluvy (VOP Objednávateľa).
13. V prípade, ak počas používania SCADA vznikne potreba na nadobudnutie softvérových a/alebo hardvérových produktov a/alebo udelenie licencií nad rozsah špecifikovaný v ponuke Poskytovateľa, tvoriacej Prílohu č. 3 tejto Zmluvy, a ktorá nevyplýva zo žiadosti Objednávateľa o zmenu funkčnej a technickej špecifikácie (zmenu a/alebo úpravu SCADA), zaväzuje sa Poskytovateľ zabezpečiť dodanie takto požadovaných softvérových a/alebo hardvérových produktov a/alebo udelenie licencií na vlastné náklady. Zmluvné strany sa dohodli, že tieto náklady sa považujú za už zahrnuté v Cene Diela v zmysle Zmluvy o Dielo.
14. V prípade, ak počas poskytovania služieb podpory a údržby SCADA na základe tejto Zmluvy vznikne v súvislosti s nadobudnutím softvérových a/alebo hardvérových produktov a/alebo udelenie licencií v zmysle predchádzajúceho bodu tejto Zmluvy potreba na poskytnutie služieb podpory a údržby nad rozsah špecifikovaný v ponuke Poskytovateľa, tvoriacej Prílohu č. 3 tejto Zmluvy, a ktorá nevyplýva zo žiadosti Objednávateľa o zmenu funkčnej a technickej špecifikácie (zmenu a/alebo úpravu SCADA), zaväzuje sa Poskytovateľ zabezpečiť poskytnutie takýchto služieb podpory a údržby na vlastné náklady. Zmluvné strany sa dohodli, že tieto náklady sa považujú za už zahrnuté v Cene Služby - paušál.

**Článok 5.**

**Práva a povinnosti zmluvných strán**

1. Poskytovateľ vykonáva Službu na svoje náklady a na svoje nebezpečenstvo.
2. Poskytovateľ vykonáva Službu v súlade s touto Zmluvou, podľa platných Právnych predpisov, bezpečnostných a ekologických predpisov a noriem, s vynaložením odbornej starostlivosti, efektívne a v súlade s najlepšími profesionálnymi zvyklosťami tak, aby bol splnený účel tejto Zmluvy.
3. Poskytovateľ zodpovedá za odbornú spôsobilosť svojich zamestnancov, subdodávateľov, resp. tretích osôb, podieľajúcich sa na plnení tejto Zmluvy, za kvalitu vykonaných činností a za pravdivosť údajov uvedených v dokladoch a Dokumentácii.
4. Pracovníci Poskytovateľa a/alebo subdodávateľa musia mať požadovanú kvalifikáciu, byť odborne a zdravotne spôsobilé na výkon činností, ktoré budú vykonávať a poučené o zásadách BOZP a OPP v zmysle Právnych predpisov.
5. Poskytovateľ je pri plnení Zmluvy povinný postupovať tak, aby jeho činnosťou nedošlo k škode na majetku Objednávateľa, za prípadné škody spôsobené svojim výkonom zodpovedá v plnej výške.
6. Poskytovateľ je povinný vykonávať činnosti pre Objednávateľa tak, aby nedošlo k poškodeniu alebo zničeniu zariadení obsahujúcich informačné aktíva (t.j. informácie, dokumenty, systémy, médiá, aplikácie, hardvér, sieť a ostatné časti informačného systému, čo podporuje prevádzku a spracovanie informácií) alebo k neočakávanému prerušeniu ich prevádzky.
7. Poskytovateľ sa zaväzuje vykonávať akékoľvek úkony (najmä, nie však výlučne v rámci údržbových, administrátorských a pod. služieb), ktoré vyvolávajú nedostupnosť IT zariadení a/alebo aplikácií Objednávateľa, len s predchádzajúcim súhlasom Objednávateľa.
8. Práva a povinnosti zmluvných strán sú bližšie upravené v Prílohe č. 1 Zmluvy (VOP Objednávateľa).
9. Objednávateľ sa zaväzuje poskytnúť Poskytovateľovi nevyhnutnú súčinnosť pri plnení Zmluvy, Poskytovateľ je však povinný pri vykonávaní Služby postupovať tak, aby nevyhnutný rozsah súčinnosti Objednávateľa bol minimálny. Objednávateľ poskytne Poskytovateľovi v súvislosti s plnením predmetu tejto Zmluvy externý prístup do počítačovej siete Objednávateľa za podmienok stanovených osobitnou Zmluvou o externom pripojení s tretími stranami, ktorá tvorí Prílohu č. 6 tejto Zmluvy a ktorá určuje bližšie podmienky a pravidlá získania a využívania prístupu do počítačovej siete Objednávateľa. Porušenie povinností a pravidiel získania a/alebo využívania externého pripojenia stanovených Zmluvou o externom pripojení s tretími stranami a Predpisom pre externé pripojenie do počítačovej siete SPPD a/alebo porušenie povinnosti mlčanlivosti a/alebo ochrany dôverných informácií zo strany Poskytovateľa sa považuje za podstatné porušenie zmluvných povinností zo strany Poskytovateľa.
10. Poskytovateľ sa zaväzuje udržiavať aktuálny stav poznatkov o SCADA, ktoré sú predmetom tejto Zmluvy. Ak by na základe Update SCADA alebo Upgrade/zmeny/úpravy SCADA došlo v nich k podstatným zmenám, Poskytovateľ sa zaväzuje vykonať školenia jednotlivých užívateľov a správcov za podmienok dohodnutých v tejto Zmluve.
11. Objednávateľ je povinný používať SCADA podľa Dokumentácie, najmä používateľskej a administrátorskej, a podľa dokladov, najmä návodu na obsluhu a údržbu.
12. Poskytovateľ je povinný poskytovať Objednávateľovi raz štvrťročne report o uskutočnených Službách v rámci plnenia na základe tejto Zmluvy v štruktúre podľa predmetu Zmluvy.
13. Zoznam subdodávateľov Poskytovateľa, ktorý predložil Poskytovateľa do času uzavretia tejto Zmluvy spolu s uvedením údajov o všetkých známych subdodávateľoch v zmysle § 41 Zákona o VO, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 7 tejto Zmluvy. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa Poskytovateľ dozvedel o tejto zmene. K zmene subdodávateľa môže dôjsť len po odsúhlasení Objednávateľom na základe aktualizovania Prílohy č. 7 Zmluvy, k čomu môže dôjsť aj postupom podľa bodu 11.1 tejto Zmluvy, teda vzájomným odsúhlasením prostredníctvom elektronickej komunikácie Oprávnených osôb vo veciach zmluvných Poskytovateľa a Objednávateľa. Poskytovateľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).

**Článok 6.**

**Niektoré ustanovenia týkajúce sa zodpovednosti za vady**

1. Kvalita poskytovanej Služby sa vyhodnocuje na základe týchto parametrov:

riadne fungovanie SCADA,

doba vyriešenia Poruchy a/alebo Požiadavky na poskytnutie Služby,

dostupnosť kontaktov pre doručovanie Požiadaviek na poskytnutie Služby a/alebo Hotline,

riadne odstránenie Poruchy.

1. Poskytovateľ zodpovedá za vady, ktoré mala Služba v okamihu prevzatia Služby Objednávateľom v zmysle tejto Zmluvy, a to aj v prípade, keď sa vada stane zjavnou až po tomto okamihu (skryté vady).
2. Poskytovateľ nenesie zodpovednosť za chyby a vady Služby, ktoré vznikli v dôsledku neodbornej prevádzky, obsluhy, manipulácie a údržby SCADA, resp. jeho používaním v rozpore s návodom na použitie, s inštalačnými podmienkami dodanými Poskytovateľom, resp. s obvyklým spôsobom užívania. Poskytovateľ však zodpovedá za akúkoľvek inú vadu, rôznu od bežného opotrebenia, ktorá vznikne aj po okamihu uvedenom v predchádzajúcom bode, ak táto vada vznikne v súvislosti s postupom Poskytovateľa (napr. vady, ktoré vzniknú poškodením SCADA Objednávateľom, jeho pracovníkom alebo inou stranou, alebo v dôsledku konania Objednávateľa, jeho pracovníka alebo inej strany) plne v súlade so záručnými podmienkami, návodom na použitie, alebo inými dokladmi dodanými Poskytovateľom, resp. s obvyklým spôsobom užívania SCADA.
3. Záručná doba na poskytnutú Službu je 24 mesiacov (ďalej len „záruka“ alebo „záruka za akosť*“)*a začína plynúť odo dňa podpisu Preberacieho protokolu Objednávateľom.
4. Ak má Služba, resp. jej časť vady, Objednávateľ tieto písomne oznámi Poskytovateľovi (ďalej len „Oznámenie vád“) spolu so stručným popisom vád. Objednávateľ je oprávnený stanoviť závažnosť vady/Poruchy s prihliadnutím na kritéria vymedzené pre jednotlivé typy vád v tejto Zmluve.
5. Poskytovateľ sa zaväzuje začať s odstraňovaním vád Služby bezodkladne po Oznámení vád Objednávateľom a vady odstrániť do 5 dní odo dňa Oznámenia vád Objednávateľom, ak sa zmluvné strany nedohodnú inak.
6. Ustanovenia Zmluvy definujúce Poruchy (vady) a ich rozdelenie na príslušné kategórie (bod 1.7 Zmluvy) a reakčné časy ich odstraňovania (bod 3.2 Zmluvy) pre účely poskytovania Služby nie sú ustanoveniami tohto článku 6. Zmluvy dotknuté, resp. majú prednosť pred ustanoveniami tohto článku, najmä v prípade vád Služby prejavujúcich sa nefunkčnosťou SCADA.
7. Ďalšie ustanovenia o zodpovednosti za vady sú bližšie upravené v Prílohe č. 1 Zmluvy (VOP Objednávateľa).

**Článok 7.**

**Zmluvné sankcie**

1. Poskytovateľ si môže uplatniť v prípade omeškania s plnením peňažných záväzkov Objednávateľa úrok z omeškania vo výške 0,02 % z nezaplatenej sumy za každý deň omeškania.
2. Objednávateľ si môže v prípade omeškania Poskytovateľa s vykonaním Servisu – servisný zásah (s riešením a odstraňovaním Poruchy), a to tak reakčnej doby ako aj doby opravy (fix time) podľa ustanovenia bodu 3.2 tejto Zmluvy, uplatniť u Poskytovateľa zmluvnú pokutu vo výške 50,- EUR za každú aj začatú hodinu omeškania a za každý prípad osobitne (ak sú termíny uvedené alebo dohodnuté v hodinách) a vo výške 150.-EUR za každý aj začatý deň omeškania a za každý prípad osobitne (ak sú termíny uvedené alebo dohodnuté v dňoch) aj formou vystavenia faktúry splatnej do 14 dní od jej doručenia Poskytovateľovi.
3. Objednávateľ si môže v prípade omeškania Poskytovateľa s vykonaním Update (vrátane súvisiacich školení) a/alebo s poskytnutím pomoci, podpory v rámci Hotline uplatniť u Poskytovateľa zmluvnú pokutu vo výške 30,- EUR za každý aj začatý deň omeškania aj formou vystavenia faktúry splatnej do 14 dní od jej doručenia Poskytovateľovi.
4. Objednávateľ si môže v prípade omeškania Poskytovateľa s vykonaním Profylaxie uplatniť u Poskytovateľa zmluvnú pokutu vo výške 100,- EUR za každý aj začatý deň omeškania aj formou vystavenia faktúry splatnej do 14 dní od jej doručenia Poskytovateľovi.
5. Objednávateľ si môže v prípade omeškania s vykonaním Ďalších služieb uplatniť u Poskytovateľa zmluvnú pokutu vo výške 0,5 % z Ceny Ďalších služieb za každý aj začatý deň omeškania aj formou vystavenia faktúry splatnej do 14 dní od jej doručenia Poskytovateľa.
6. Objednávateľ si môže v prípade, že Poskytovateľ neposkytne záručné plnenie riadne a včas, uplatniť u Poskytovateľa zmluvnú pokutu vo výške 30,- EUR za každý aj začatý deň omeškania a za každú vadu Služby osobitne aj formou vystavenia faktúry splatnej do 14 dní od jej doručenia Poskytovateľovi.
7. Objednávateľ si môže v prípade, že Poskytovateľ poruší povinnosť týkajúcu sa zmeny subdodávateľa podľa bodu 5.13 tejto Zmluvy, uplatniť za každý jednotlivý prípad porušenia osobitne zmluvnú pokutu voči Poskytovateľovi vo výške 1000,- EUR aj formou vystavenia faktúry splatnej do 14 dní od jej doručenia Poskytovateľovi.
8. Objednávateľ si môže v prípade, že Poskytovateľ poruší povinnosti vyplývajúce zo Zmluvy týkajúce sa ochrany Dôverných informácií, vrátane obchodného tajomstva, osobných údajov a Osobitne chránených údajov, uplatniť u Poskytovateľa zmluvnú pokutu vo výške 10 000,- EUR za každý jednotlivý prípad porušenia osobitne aj formou vystavenia faktúry splatnej do 14 dní od jej doručenia Poskytovateľovi.
9. Uplatnením zmluvných pokút podľa tohto článku nie je dotknutý nárok Objednávateľa na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tohto článku nie sú taktiež dotknuté nároky Objednávateľa z vád Služby a ostatné práva Objednávateľa vyplývajúce zo Zmluvy.
10. Pre vylúčenie pochybností sa pre účely výpočtu sankcií podľa Zmluvy Cenou rozumie Cena bez DPH.
11. Pre vylúčenie pochybností sa uvádza, že pre účely posúdenia dĺžky omeškania sa za omeškanie považujú pracovné aj nepracovné dni.

**Článok 8.**

**Ochrana Dôverných informácií, osobných údajov a kybernetická bezpečnosť**

1. Zmluvné strany sú si vedomé toho, že v rámci plnenia Zmluvy môžu oni alebo ich zamestnanci, či zmluvní partneri získať vedomou činnosťou druhej zmluvnej strany alebo jej opomenutím prístup k Dôverným informáciám tejto druhej zmluvnej strany. Zmluvné strany sa zaväzujú, že zabezpečia dostatočné poučenie pre všetky osoby, ktoré sa na ich strane budú zúčastňovať na plnení tejto Zmluvy, o podstate Dôvernej informácie v zmysle tejto Zmluvy a nevyhnutnosti jej utajenia v súlade s touto zmluvou. Zmluvné strany sú v tejto súvislosti povinné zabezpečiť, aby záväzok utajenia Dôverných informácii v zmysle tejto Zmluvy prevzali všetky osoby, ktoré sú odlišné od samotných zmluvných strán a ktoré sa budú zúčastňovať na plnení tejto Zmluvy.
2. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou zmluvnou stranou od druhej zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú Dôverné informácie, ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením.
3. Povinnosti zmluvných strán týkajúce sa ochrany Dôverných informácií sa riadia príslušnými ustanoveniami Prílohy č. 1 Zmluvy (VOP Objednávateľa) a platia bez ohľadu na ukončenie platnosti a účinnosti tejto Zmluvy. Porušenie povinností týkajúce sa ochrany Dôverných informácií (vrátane ochrany osobných údajov najmä porušenie povinnosti mlčanlivosti, utajenia osobných údajov, nedodržanie technických a organizačných opatrení na zaistenie ochrany osobných údajov, nevykonanie likvidácie osobných údajov podľa Zmluvy o spracúvaní a ochrane osobných údajov) sa považuje za podstatné porušenie zmluvných povinností zo strany Poskytovateľa.
4. Zmluvné strany pre účely tejto Zmluvy označujú ako Dôverné informácie aj všetky informácie týkajúce sa informačných systémov a informačných aktív Objednávateľa, architektúry informačných systémov Objednávateľa, architektúry, štruktúry a zabezpečenia SCADA systému a všetky informácie citlivé z hľadiska informačnej bezpečnosti Objednávateľa, informácie, ktorých potenciálne zneužitie by mohlo ohroziť bezpečnosť prevádzkovania distribučnej siete, výsledky testov, skúšok a analýz podľa tejto Zmluvy a akékoľvek z nich vyplývajúce závery a odporúčania. Na všetky informácie podľa predchádzajúcej vety sa nevzťahujú výnimky podľa ustanovenia bodu 13.4 písm. a), b), c) Prílohy č. 1 Zmluvy (VOP Objednávateľa) a výnimky podľa ustanovenia 13.5 a), b), d) Prílohy č. 1 Zmluvy (VOP Objednávateľa), teda Poskytovateľ nie je oprávnený bez predchádzajúceho písomného súhlasu Objednávateľa tieto Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy.
5. Poskytovateľ nie je oprávnený a zároveň sa zaväzuje neoboznamovať sa s akýmikoľvek údajmi a informáciami spracovávanými Objednávateľom v akýchkoľvek informačných alebo iných systémoch Objednávateľa či v akýchkoľvek hmotných podobách, ktoré majú charakter telekomunikačného tajomstva, bankového tajomstva, alebo akýchkoľvek iných údajov alebo informácii, ktoré sú chránené Právnymi predpismi (ďalej aj ako „Osobitne chránené údaje“). V prípade ak by sa Osobitne chránené údaje stali Poskytovateľovi známe a/alebo prístupné náhodným alebo akýmkoľvek iným spôsobom, alebo došlo na jeho strane k akejkoľvek neoprávnenej manipulácii s týmito údajmi, Poskytovateľ je povinný túto skutočnosť bezodkladne oznámiť Objednávateľovi a vyvinúť v spolupráci s Objednávateľom maximálne úsilie na to, aby sa zabránilo ďalšej neoprávnenej manipulácii s týmito údajmi, najmä aby nedošlo k šíreniu týchto údajov a tiež, aby sa zabezpečili a/alebo obnovili všetky opatrenia potrebné na ochranu týchto údajov.
6. Poskytovateľ, ktorý bude mať prístup k osobným údajom Objednávateľa nachádzajúcich sa v IT systémoch Objednávateľa, a ktoré bude prehliadať a používať za účelom poskytovania Služby, je na účely plnenia predmetu tejto zmluvy v pozícii sprostredkovateľa, sa zaväzuje spracúvať osobné údaje dotknutých osôb v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej ako „Zákon o ochrane osobných údajov“), Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej ako „Nariadenie“) a v súlade a za podmienok stanovených Zmluvou o spracúvaní a ochrane osobných údajov, ktorá tvorí Prílohu č. 4 tejto Zmluvy. Porušenie povinnosti spracúvať osobné údaje Objednávateľa len na Objednávateľom určený účel a/alebo porušenie povinnosti spracúvať osobné údaje Objednávateľa len pre potreby Objednávateľa sa považuje za podstatné porušenie zmluvných povinností.

**Kybernetická bezpečnosť**

1. Poskytovateľ si je vedomý, že Objednávateľ je v zmysle zákona č. 69/2018 Z.z. o kybernetickej bezpečnosti v platnom znení (ďalej len „Zákon o kybernetickej bezpečnosti“) zaradený do registra prevádzkovateľov základnej služby a jeho služba Prevádzka distribučnej siete plynu a technický dispečing využívaný k monitorovaniu a riadeniu distribučnej siete plynu je zaradená do Zoznamu základných služieb, ktorý je zverejnený na webovej stránke Národného bezpečnostného úradu <https://www.nbu.gov.sk/wpcontent/uploads/kyberneticka-bezpecnost/zakladne-sluzby.htm>).
2. Vzhľadom na to, že výkon činností, na ktoré sa Poskytovateľ zaviazal v tejto Zmluve priamo súvisí s dostupnosťou, dôvernosťou a integritou prevádzky sietí a informačných systémov Objednávateľa ako prevádzkovateľa základnej služby uzavreli zmluvné strany v súlade s ustanovením § 19 ods. 2 Zákon o kybernetickej bezpečnosti Zmluvu o zabezpečení plnenia bezpečnostných opatrení a notifikačných povinností, ktorá tvorí prílohu č. 5 tejto Zmluvy. Porušenie povinností vyplývajúcich pre Poskytovateľa zo Zmluvy o zabezpečení plnenia bezpečnostných opatrení a notifikačných povinností sa považuje za podstatné porušenie zmluvných povinností.
3. Poskytovateľ je povinný vykonávať Službu tak, aby počas celej doby trvania Zmluvy spĺňala SCADA bezpečnostné požiadavky a bezpečnostné opatrenia aktuálne platných Právnych predpisov na úseku kybernetickej bezpečnosti najmä je povinný vykonávať Update Software a zabezpečovať bezpečnostné aktualizácie / opravy Software vydané ich výrobcami, pravidelné aktualizácie Software na základe odporúčaní výrobcov Software, dodanie nových softvérových produktov v súlade s bodom 4.10 Zmluvy vrátane poskytnutia alebo zabezpečenia licencií a to všetko v Cene Služby. V prípade, ak Objednávateľ pri testovaní bezpečnostných zraniteľností SCADA a/alebo v rámci kybernetického auditu zistí nedostatky alebo akékoľvek vadu, považuje sa to za vadu Služby a Poskytovateľ je povinný túto odstrániť na vlastné náklady.

**Článok 9.**

**Autorské právo a licenčná zmluva**

1. Zmluvné strany sa dohodli, že ak bude mať ktorákoľvek časť plnenia v zmysle Zmluvy charakter autorského diela podľa ustanovení § 3 a/alebo § 4 Autorského zákona, budú sa práva a povinnosti k autorskému dielu spravovať ustanoveniami tohto článku Zmluvy.
2. Objednávateľ nadobudne vlastnícke právo k zobrazeniu autorského diela alebo jeho časti, na ktorom je odovzdané a/alebo k veci, prostredníctvom ktorej je autorské dielo alebo jeho časť vyjadrené jeho/jej prevzatím.
3. Poskytovateľ vyhlasuje, že je držiteľom (nositeľom) všetkých majetkových práv k autorskému dielu, má výlučné právo na jeho použitie všetkými možnými spôsobmi, aké mu priznávajú Právne predpisy a medzinárodné dohovory, ktorými je SR viazaná, podľa uváženia Objednávateľa, a má oprávnenie s ním nakladať v plnom rozsahu.
4. Poskytovateľ vyhlasuje, že udelením súhlasu na používanie autorského diela neporušuje autorské práva tretích osôb a autorské práva tretích osôb nebudú porušené použitím autorského diela alebo jeho časti podľa uváženia Objednávateľa a k tej časti autorského diela, ktorá bola vytvorená osobou rôznou od Poskytovateľa, je Objednávateľovi oprávnený udeliť súhlas na použitie tejto časti autorského diela vo vecnom, územnom a časovom rozsahu licencie v zmysle bodov 9.5 až 9.14 tohto článku Zmluvy, pričom ho týmto Objednávateľovi zároveň udeľuje.
5. Objednávateľ má právo použiť autorské dielo pre akýkoľvek účel.
6. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 a/alebo § 4 Autorského zákona, Poskytovateľ poskytuje Objednávateľovi nevýhradnú, vecne a územne neobmedzenú licenciu na použitie autorského diela alebo ktorejkoľvek jeho časti, a to na celú dobu trvania majetkových práv k autorskému dielu v zmysle Autorského zákona. Pre vylúčenie pochybností sa uvádza, že doba trvania majetkových práv k autorskému dielu je takto určená v zmysle ustanovenia § 32 Autorského zákona, resp. podľa charakteru autorského diela v zmysle osobitných ustanovení Autorského zákona a nejde o prípad neurčenia času, na ktorý sa licencia udeľuje v zmysle ustanovenia § 68 Autorského zákona.
7. Na základe tejto licencie je taktiež Objednávateľ alebo ním poverená osoba oprávnená akokoľvek modifikovať, prepracovať, dopracovať, spracovať, adaptovať (customizovať) alebo zmeniť autorské dielo alebo jeho časť alebo vytvoriť odvodené autorské dielo a takéto autorské dielo používať.
8. Objednávateľ alebo ním poverená osoba je oprávnený autorské dielo rozmnožovať, inštalovať a rozširovať.
9. Licencia sa považuje za poskytnutú od odovzdania ktorejkoľvek časti autorského diela. Pred týmto okamihom je Objednávateľ oprávnený autorské dielo používať iba v rozsahu a spôsobom potrebnom na vykonania testov v súlade s touto Zmluvou.
10. Poskytovateľ týmto ďalej Objednávateľovi udeľuje výslovný predchádzajúci súhlas na udelenie súhlasu tretej osobe na použitie autorského diela alebo jeho časti (na udelenie sublicencie) v rozsahu udelenej licencie, ako aj na postúpenie licencie. O osobe postupníka je povinný informovať Poskytovateľa bez zbytočného odkladu.
11. Odplata za licenciu (sublicenciu) a súhlas na udelenie sublicencie podľa tohto článku tejto Zmluvy je zahrnutá v Cene Služby v zmysle tejto Zmluvy a Poskytovateľovi nepatrí za poskytnutie súhlasov v zmysle tejto Zmluvy žiadna ďalšia odplata.
12. Pre vylúčenie pochybností sa uvádza, že predchádzajúce ustanovenia toho článku Zmluvy sa vzťahujú aj na softvérové programové vybavenia, aplikačné vybavenia a moduly SCADA alebo ich nadstavby, funkčnosti a zdrojové kódy zhotovené a vyvinuté pre Objednávateľa v rámci Služby, a to vrátane ustanovení o udelenej licencii.
13. Zmluvné strany sa dohodli, že predchádzajúce ustanovenia tohto článku Zmluvy sa primerane vzťahujú aj Dokumentáciu a doklady poskytované v rámci plnenia v zmysle Zmluvy, a to vrátane ustanovení o udelenej licencii.
14. Zmluvné strany sa dohodli, že predchádzajúce ustanovenia tohto článku Zmluvy sa primerane vzťahujú aj na ostatné práva duševného vlastníctva a/alebo priemyselného vlastníctva, ak sa tieto budú vzťahovať na ktorúkoľvek časť plnenia v zmysle Zmluvy.
15. Pre vylúčenie pochybností sa uvádza, že predchádzajúce ustanovenia tohto článku Zmluvy sa nevzťahujú na systémové softvérové vybavenie dodávané a implementované Poskytovateľom podľa Zmluvy a/alebo Čiastkovej zmluvy (t.j. také, ktoré nebolo zhotovené a vyvinuté pre Objednávateľa v rámci plnenia predmetu Zmluvy a môže ísť o software tretích strán alebo aj software Poskytovateľa) (ďalej aj ako „Software tretích strán“). Podmienky jeho používania sa spravujú licenčnými podmienkami jeho výrobcov, ktoré je Poskytovateľ povinný dodať Objednávateľovi v rámci Dokumentácie. Poskytovateľ sa však zaväzuje Objednávateľovi poskytnúť alebo pre Objednávateľa zabezpečiť poskytnutie licenčných práv k Software tretích strán, ktorý je autorským dielom v súlade s ust. § 3 Autorského zákona, Poskytovateľom Objednávateľovi, a to v rozsahu potrebnom pre riadne licenčné pokrytie SCADA (najmä v prípade zmeny a/alebo úpravy SCADA), pričom pre vylúčenie akýchkoľvek pochybností sa zmluvné strany dohodli, že v prípade, ak by po uzavretí Čiastkovej zmluvy vyšlo najavo, že rozsah (množstvo) a vecný rozsah licencií bližšie špecifikovaných v Cenovom návrhu nie je dostatočný pre riadne vykonanie Služby, Poskytovateľ sa zaväzuje zabezpečiť poskytnutie licenčných práv k Software tretích strán v potrebnom rozsahu (množstve), a to na vlastné náklady, pričom Poskytovateľ sa zaväzuje uhradiť taktiež akékoľvek ďalšie náklady, ktoré Objednávateľovi vzniknú v dôsledku nedostatočného rozsahu licencií k Software tretích strán poskytnutého podľa tejto Zmluvy Poskytovateľom (akékoľvek nároky autora software, náklady softwarového auditu vykonaného autorom software alebo inou oprávnenou osobou a podobne). Licencie zabezpečené Poskytovateľom podľa tohto bodu Zmluvy musia byť postupiteľné/prevoditeľné a sublicencovateľné.
16. Poskytovateľ vyhlasuje, že
    * 1. je z titulu licencie alebo sublicencie alebo na základe iných právnych skutočností oprávneným z majetkových práv k Software tretích strán v rozsahu v akom v zmysle tejto Zmluvy poskytuje (udeľuje) Objednávateľovi ako nadobúdateľovi sublicenciu a má súhlas autora Software tretích strán na udelenie sublicencie,
      2. alebo v prípade ak Poskytovateľ nie je z titulu licencie alebo sublicencie alebo iných právnych skutočností oprávneným z majetkových práv k Software tretích strán (t.j. nie je účastníkom licenčného vzťahu k Software tretích strán, ale nadobudnutie licencie pre Poskytovateľa len sprostredkúva alebo iným spôsobom zabezpečuje), je oprávnený na sprostredkovanie alebo iné zabezpečenie riadneho vzniku licenčného vzťahu medzi autorom Software tretích strán resp. oprávneným z majetkových práv k Software tretích strán a Poskytovateľom.
17. Poskytovateľ ako poskytovateľ uzatvorením Zmluvy (Čiastkovej zmluvy) udeľuje Objednávateľovi ako nadobúdateľovi súhlas na používanie Software tretích strán – licenciu, resp. sublicenciu za podmienok a v rozsahu stanovenom touto Zmluvou v súlade s účelovým určením Software tretích strán v nasledovnom rozsahu: vecne určenú pokiaľ ide o spôsob použitia v zmysle bodu 9.19 Zmluvy, územne neobmedzenú, nevýhradnú, na dobu životnosti zariadení (hardware) alebo serverov Objednávateľa, na ktorých Software tretích strán používa.
18. Pokiaľ z dôvodu, že Poskytovateľ nie je účastníkom licenčného vzťahu k Software tretích strán, ale nadobudnutie licencie resp. sublicencie pre Objednávateľa len sprostredkúva alebo iným spôsobom zabezpečuje, nie je na použitie Software tretích strán udelená licencia alebo sublicencia podľa ustanovenia bodu 9.17 Zmluvy, je Poskytovateľ povinný zabezpečiť poskytnutie licencie alebo sublicencie oprávnenou osobou Objednávateľovi, a to licencie územne neobmedzenej, nevýhradnej, na dobu životnosti zariadení (hardware) alebo serverov Objednávateľa, na ktorých Software tretích strán používa, vecne určenú pokiaľ ide o spôsob použitia v zmysle bodu 9.19 Zmluvy, tak aby autorovi Software tretích strán alebo inej osobe nevznikli v súvislosti s poskytnutím licencie resp. sublicencie žiadne nároky voči Objednávateľovi, najmä avšak nielen nárok na licenčnú odmenu alebo obdobnú odplatu.
19. Objednávateľ ako nadobúdateľ licencie resp. sublicencie je oprávnený použiť Software tretích strán nasledovne:
20. používať programové moduly Software tretích strán na svojich zariadeniach (hardware) a serveroch bez obmedzenia počtu používateľov programových modulov; za týmto účelom je Objednávateľ oprávnený vyhotoviť potrebné rozmnoženiny Software tretích strán ako celku alebo jeho jednotlivých modulov, resp. ktorejkoľvek jeho časti;
21. zhotoviť a udržiavať zálohové kópie programových modulov Software tretích strán pre zabezpečovací účel, alebo na nahradenie oprávnene nadobudnutej inštalácie programového modulu Software tretích strán, ak sa pôvodná inštalácia zničila alebo inak poškodila;
22. spracovať a adaptovať (customizovať) Software tretích strán, v rozsahu potrebnom pre použitie v prostredí Objednávateľa.
23. Vlastnícke právo k zobrazeniu Software tretích strán (nosičom, na ktorých je uložené) alebo jeho časti Objednávateľ ako nadobúdateľ nadobudne dňom prevzatia tohto zobrazenia (nosičov, na ktorých je uložené), ktoré je povinný Poskytovateľ ako poskytovateľ dodať Objednávateľovi.
24. Odplata za udelenie licencie resp. sublicencie a ostatných súhlasov podľa tejto Zmluvy, ako aj sprostredkovanie alebo zabezpečenie poskytnutia licencie resp. sublicencie je zahrnutá v Cene Služby a Poskytovateľovi nepatrí za poskytnutie a/alebo jeho zabezpečenie žiadna ďalšia odplata.

**Spoločné ustanovenia**

1. Poskytovateľ vyhlasuje, že udelenie licencie podľa tejto Zmluvy nie je v rozpore so žiadnym jeho záväzkom. V prípade, ak sa takéto vyhlásenie ukáže ako nepravdivé, považuje sa to za podstatné porušenie tejto Zmluvy.
2. Poskytovateľ sa zaväzuje, že pri dodaní Služby (ktorá môže mať charakter Diela) podľa tejto Zmluvy neoprávnene nezasiahne ani neohrozí práva tretích osôb, najmä ale nie výlučne práva duševného vlastníctva tretích osôb. Poskytovateľ sa zaväzuje, že pri plnení záväzkov podľa tejto Zmluvy bude dodržiavať a zabezpečí dodržiavanie práv duševného vlastníctva (vrátane autorských práv, práv k ochranným známkam, práv k dizajnom, práv výkonných umelcov, a pod.) a osobnostných práv všetkých oprávnených osôb, ktoré sa budú podieľať na plnení záväzkov podľa tejto Zmluvy. Osobitne sa Poskytovateľ zaväzuje vysporiadať všetky potrebné práva a zabezpečiť všetky súhlasy na použitie akýchkoľvek predmetov ochrany duševného vlastníctva či ochrany osobnosti, ktoré budú použité v rámci plnenia záväzkov podľa tejto Zmluvy, a to v rozsahu licencie podľa tejto Zmluvy tak, aby mohol Objednávateľovi poskytnúť licenciu na používanie Služby (Diela) ako celku ako aj na používanie ktorejkoľvek časti Služby (Diela) samostatne na dobu podľa tejto Zmluvy. V opačnom prípade zodpovedá za porušenie alebo ohrozenie práv tretích osôb v celom rozsahu.
3. Poskytovateľ sa zaväzuje a prehlasuje, že Služba (Dielo) dodané Objednávateľovi bude bez akýchkoľvek právnych vád. Ďalej Poskytovateľ prehlasuje, že je nositeľom všetkých potrebných práv duševného vlastníctva k dodávanej Službe (Dielu) aj k jeho jednotlivým častiam, a že je plne oprávnený uzavrieť s Objednávateľom túto Zmluvu (Čiastkovú zmluvu), ako aj udeliť Objednávateľovi touto Zmluvou (Čiastkovou zmluvou) licenciu. Ak by sa vyššie uvedené prehlásenia alebo ktorékoľvek z nich, ukázali ako nesprávne alebo nepravdivé, Poskytovateľ plne zodpovedá za všetky škody z toho vyplývajúce. Poskytovateľ sa zaväzuje odškodniť Objednávateľa v plnom rozsahu voči akýmkoľvek nárokom tretích osôb, vynímajúc nárokov vzniknutých činnosťou, resp. vzájomnou súčinnosťou Poskytovateľa, resp. osoby určenej Poskytovateľom a Objednávateľa a/alebo tretej osoby určenej Objednávateľom podieľajúcej sa na vykonaní Služby (Diela), vyplývajúcich z porušenia práv týchto osôb týkajúcich sa patentov, ochranných známok, priemyselných vzorov, autorských práv, ako aj akýchkoľvek ďalších práv duševného vlastníctva v súvislosti s dodaním Služby (Diela) a/alebo poskytnutím užívacích práv k Dielu alebo jeho súčasti. V prípade, ak Objednávateľ obdrží zo strany tretej osoby uplatnenie nároku vyplývajúceho z toho, že Služba (Dielo) a/alebo užívacie práva k Službe (Dielu) alebo jeho súčasti poskytnuté zo strany Poskytovateľa porušujú práva duševného vlastníctva tejto tretej osoby, Objednávateľ je povinný o tom informovať Poskytovateľa, poskytnúť Poskytovateľovi podporu a potrebné informácie na to, aby sa Poskytovateľ mohol efektívne tomuto nároku brániť. Pokiaľ bude preukázaná oprávnenosť nároku tretej osoby a Objednávateľ nárok neuzná, Poskytovateľ podľa svojej vlastnej úvahy a za účelom zastaviť tento neoprávnený zásah alebo zabezpečiť pre Objednávateľa užívacie právo buď (i) zaobstará pre Objednávateľa licenčné práva od autora/vlastníka týchto práv, a to minimálne v rozsahu uvedenom v tomto článku Zmluvy alebo (ii) po predchádzajúcej dohode s Objednávateľom zmení poskytnuté plnenia tak, aby neporušovali práva dotknutých tretích osôb. V prípade, že nie je možné vyššie uvedené povinnosti splniť, Poskytovateľ je povinný vrátiť Objednávateľovi už zaplatenú cenu za dodanú Službu (Dielo) a v plnom rozsahu nahradiť Objednávateľovi vzniknutú škodu. Predchádzajúce ustanovenia sa nedotýkajú povinnosti Poskytovateľa odškodniť Objednávateľa v súvislosti s akýmikoľvek nákladmi, škodami alebo stratami vyplývajúcimi z týchto nárokov.

1. Objednávateľ je oprávnený poskytnúť tretej strane všetky dostupné údaje o Službe (Diele), ktoré sú potrebné na pripojenie technických zariadení tretích strán a/alebo na výkon servisných činností na Diele a/alebo na obnovu, modifikáciu Diela (ak je to potrebné poskytnutie údajov podľa tohto bodu zahŕňa aj oprávnenie poskytnúť komunikačné protokoly a zdrojové kódy).
2. Poskytovateľ zabezpečí, aby boli chránené vynálezy, ktoré vzniknú v súvislosti s plnením tejto Zmluvy, a aby boli ponúknuté Objednávateľovi na účely ich prihlásenia v jeho mene. Zmluvné strany sa dohodli, že tieto náklady sa považujú za už zahrnuté v Cene Služby.

**Článok 10.**

**Doručovanie**

1. Ostatné písomnosti a prejavy vôle zmluvných strán (rôzne od tých pre doručovanie ktorých sa vyžaduje osobné doručenie, doručenie kuriérom alebo zaslanie poštou v zmysle VOP Objednávateľa), môžu byť doručované tiež na nasledovné adresy:

* Objednávateľovi elektronicky na adresu: ;
* Poskytovateľovi elektronicky na adresu:

1. V prípade doručovania podľa predchádzajúceho bodu, druhá zmluvná strana bezodkladne potvrdí doručenie preukázateľnou formou. Pre vylúčenie pochybností sa uvádza, že nesplnenie tejto povinnosti nezakladá fikciu nedoručenia takejto písomnosti alebo prejavu vôle zmluvnej strany.
2. Zmluvné strany sa dohodli, že akákoľvek komunikácia bez ohľadu na jej formu, vrátane poskytnutia akejkoľvek písomnej dokumentácie, realizovaná na základe tejto Zmluvy alebo v súvislosti s ňou, bude v slovenskom alebo českom jazyku.

**Článok 11.**

**Ostatné ustanovenia**

1. Na účely vykonávania ustanovení tejto Zmluvy sú oprávnenými osobami, resp. kontaktnými osobami (ďalej len „Oprávnené osoby“), nasledovné osoby:

za Poskytovateľa:

Vo veciach technických:

Technický dozor:

Telefón: , E-mail:

Zástupca Technického dozoru:

Telefón: , E-mail:

Vo veciach zmluvných:

Telefón: , E-mail:

za Objednávateľa:

Vo veciach technických:

Technický dozor:

Telefón: , E-mail:

Zástupca Technického dozoru:

Telefón: , E-mail:

Vo veciach zmluvných:

Telefón: , E-mail:

1. Zmluvné strany týmto vyhlasujú, že Oprávnené osoby disponujú oprávneniami a právomocami potrebnými pre prijímanie a realizáciu rozhodnutí v súvislosti s plnením tejto Zmluvy, avšak Oprávnené osoby zmluvných strán nie sú oprávnené Zmluvu meniť ani zrušiť, ak nie je v tejto Zmluve uvedené inak. Všade tam, kde sa v Zmluve uvádza, že za Zmluvnú stranu koná Oprávnená osoba zmluvnej strany vo veciach technických, oprávnenou osobou je Technický dozor. Zástupca Technického dozoru je oprávnený konať len v prípade dlhodobejšej neprítomnosti Technického dozoru, ak jeho vyjadrenie v lehotách v zmysle tejto Zmluvy v dôsledku dlhodobejšej neprítomnosti nemožno rozumne očakávať. Zmluvné strany sa odchýlne od ustanovenia bodu 15.2 VOP Objednávateľa dohodli, že Poskytovateľ môže zmeniť Oprávnené osoby Poskytovateľa vo veciach technických len v odôvodnených prípadoch s predchádzajúcim písomným súhlasom Objednávateľa, pričom táto zmena je účinná okamihom doručenia písomného súhlasu Objednávateľa o zmene Poskytovateľovi.

**Článok 12.**

**Niektoré ustanovenia týkajúce sa ukončenia Zmluvy**

1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípadoch uvedených v tejto Zmluve, v prípadoch podstatného porušenia Zmluvy, za ktoré sa popri dôvodoch v zmysle Obchodného zákonníka a osobitných ustanovení Zmluvy považujú prípady podľa VOP Objednávateľa.
2. Zmluvu je možné ukončiť aj ďalšími spôsobmi v zmysle Právnych predpisov, napr. dohodou zmluvných strán a pod.
3. Objednávateľ je oprávnený Zmluvu ukončiť výpoveďou bez udania dôvodu v jednomesačnej výpovednej lehote, ktorá začína plynúť od prvého kalendárneho dňa mesiaca nasledujúceho po doručení výpovede Poskytovateľovi, kedykoľvek po uplynutí 4 rokov od účinnosti tejto Zmluvy.
4. Pre vylúčenie pochybností sa uvádza, že v prípade zániku Zmluvy je Poskytovateľ povinný plniť povinnosti vyplývajúce z Požiadavky na poskytnutie Služby doručenej Poskytovateľovi a/alebo z uzavretej Čiastkovej zmluvy na poskytnutie Ďalších služieb pred zánikom tejto Zmluvy, ak nie je v úkone Objednávateľa, ktorým vyvolal zánik Zmluvy uvedené inak. Na práva a povinnosti zmluvných strán a Služby poskytované na základe Požiadavky na poskytnutie Služby a/alebo Ďalšie služby poskytované na základe uzavretej čiastkovej zmluvy na poskytnutie Ďalších služieb sa plne vzťahujú ustanovenia tejto Zmluvy.

**Článok 13**

**Záverečné ustanovenia**

1. Táto Zmluva nadobúda platnosť dňom podpisu zmluvnými stranami a účinnosť dňom odovzdania Diela (výmena SCADA systému), ktoré Poskytovateľ zhotovuje pre Objednávateľa na základe Zmluvy o Dielo (t.j. dňom podpísania preberacieho protokolu o odovzdaní a prevzatí Diela Objednávateľom), pokiaľ z procesu uzavierania Zmluvy a/alebo Právnych predpisov, na základe ktorého/ktorých bola s Poskytovateľom Zmluva uzavretá nevyplýva iné. V prípade, ak sa v zmysle Právnych predpisov na platnosť a/alebo účinnosť Zmluvy vyžaduje jej zverejnenie a/alebo schválenie príslušným orgánom, nadobúda Zmluva platnosť a/alebo účinnosť dňom nasledujúcim po dni jej zverejnenia a/alebo schválením príslušným orgánom. Odhliadnuc od uvedeného sú zmluvné strany svojimi prejavmi viazané momentom podpisu Zmluvy.
2. Táto zmluva sa uzatvára na dobu určitú - 7 rokov odo dňa nadobudnutia jej účinnosti.
3. Práva a povinnosti výslovne neupravené Zmluvou sa spravujú príslušnými ustanoveniami VOP Objednávateľa, resp. príslušnými ustanoveniami Obchodného zákonníka a ostatných Právnych predpisov v prípade, že tieto nie sú výslovne upravené ani ustanoveniami VOP Objednávateľa. V prípade odchylnej úpravy Zmluvy a VOP Objednávateľa majú ustanovenia tejto Zmluvy prednosť pred ustanoveniami VOP Objednávateľa. Zmluvné strany týmto zároveň vylučujú aplikáciu akýchkoľvek kolíznych noriem upravených v dvojstranných a/alebo viacstranných medzinárodných zmluvách a/alebo dohodách, ktoré sú súčasťou právneho poriadku Slovenskej republiky. Zmluvné strany sa týmto výslovne dohodli, že na ustanovenia INCOTERMS, ktoré vydala Medzinárodná obchodná komora v Paríži uvádzané na faktúre za plnenie v zmysle Zmluvy a/alebo inom dokumente súvisiacom so Zmluvou, ktoré sú v rozpore s dohodou zmluvných strán podľa Zmluvy, sa neprihliada. Zmluvné strany sa dohodli, že na úpravu ich práv a povinností vyplývajúcich z tejto Zmluvy sa nevzťahuje Viedenský dohovor o medzinárodnej kúpe tovaru.
4. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd, príslušný podľa procesných predpisov platných v Slovenskej republike, resp. pre vylúčenie pochybností sa uvádza, že zmluvné strany si týmto dohodli právomoc súdov Slovenskej republiky.
5. Poskytovateľ svojím podpisom tejto Zmluvy potvrdzuje, že mu boli poskytnuté informácie o spracúvaní osobných údajov Objednávateľom v rozsahu stanovenom právnymi predpismi upravujúcimi ochranu osobných údajov obsiahnuté v dokumente dostupnom na <http://www.spp-distribucia.sk/sk_gdpr>, a že zabezpečil poskytnutie týchto informácií Oprávneným osobám Poskytovateľa.
6. V prípade, že niektoré z ustanovení Zmluvy sa stane neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
7. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
8. Osoby, ktoré podpisujú Zmluvu vyhlasujú, že sú oprávnené konať v mene zmluvnej strany a zaväzovať zmluvnú stranu svojim podpisom.
9. Zmluvné strany sa dohodli, že Zmluvu možno zrušiť alebo meniť písomne, pričom zmeny sa uskutočnia formou písomných dodatkov podpísaných oboma zmluvnými stranami.
10. Zmluva je vyhotovená v 4 rovnopisoch s platnosťou originálu, pre Objednávateľa 2 a pre Poskytovateľa 2 vyhotovenia.
11. Zmluvné strany podpisom tejto Zmluvy prehlasujú, že prevzali (okrem tých dokumentov, ktoré sa súčasťou príloh stanú až po podpise Zmluvy) aj nasledujúce prílohy, ktoré tvoria neoddeliteľnú súčasť Zmluvy:

**Príloha č. 1:** Všeobecné obchodné podmienky na vykonanie Diela/Prác/Služby Objednávateľa (VOP Objednávateľa),

**Príloha č. 2:** Špecifikácia Ceny Služby (špecifikácia Software a Hardware),

**Príloha č. 3:** Ponuka Poskytovateľa

**Príloha č. 4:** Zmluva o spracúvaní a ochrane osobných údajov

**Príloha č. 5:** Zmluva o zabezpečení plnenia bezpečnostných opatrení a notifikačných povinností

**Príloha č. 6:** Zmluva o  externom pripojení s tretími stranami

**Príloha č. 7:**  Zoznam subdodávateľov

|  |  |
| --- | --- |
| V Bratislave, dňa | V , dňa |
| Objednávateľ: | Poskytovateľ: |
|  |  |
|  |  |